ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

-------------------- 2023 ԹՎԱԿԱՆԻ N - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՅԻՍԻ 6-Ի N 575-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ **«**ԱԲՈՎՅԱՆԻ ԱՐԹՈՒՐ ՎԱՆՈՅԱՆԻ ԱՆՎԱՆ ԹԻՎ 6 ՀԻՄՆԱԿԱՆ ԴՊՐՈՑ**»** ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ԵՆԹԱԿԱՅՈՒԹՅՈՒՆԸ ՍԱՀՄԱՆԵԼՈՒ ՄԱՍԻՆ

Ղեկավարվելով Հայաստանի Հանրապետության «Պետական ոչ առևտրային կազմակերպությունների մասին» ՀՀ օրենքի 13-րդ հոդվածով և «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածով ՝

Հայաստանի Հանրապետության կառավարությունը որոշում է.

1.Հայաստանի Հանրապետության կառավարության 2010 թվականի մայիսի 6-ի «**Ավագ և հիմնական դպրոցների ցանկը հաստատելու մասին**» N 575-Ն որոշմամբ հաստատված հավելվածի **189-րդ կետում «ավագ» բառը փոխարինել «հիմնական» բառով:**

2. Սահմանել, որ

1) **«**Աբովյանի Արթուր Վանոյանի անվան թիվ 6 հիմնական դպրոց**»** պետական ոչ առևտրային կազմակերպության գործունեության առարկան 1-ին աստիճանի (1-4-րդ դասարաններ) և 2-րդ աստիճանի (5-9-րդ դասարաններ), հանրա­կրթա­կան հիմնական և լրացուցիչ ծրագրերի իրականացնումն է:

2) 2023/2024 ուսումնական տարվանից ավագ դպրոցի 10-րդ դասարանում սովորողների ընդունելություն չի կատարվելու՝ մարման կարգով ապահովելով 11-12-րդ դասարանների սովորողների բնականոն ուսումնառությունը:

**3) «**Աբովյանի Արթուր Վանոյանի անվան թիվ 6 հիմնական դպրոց**» պետական ոչ առևտրային կազմակերպությունը հանդիսանում է «**Աբովյանի Արթուր Վանոյանի անվան թիվ 6 ավագ դպրոց**» պետական ոչ առևտրային կազմակերպության իրավահաջորդը:**

**3.** «Պետական ոչ առևտրային կազմակերպությունների մասին» Հայաստանի Հանրապետության օրենքի 13-րդ հոդվածի 2-րդ կետի «գ», «դ» «ե» և «է» ենթակետերով նախատեսված լիազորությունները վերապահել Հայաստանի Հանրապետության Կոտայքի մարզպետին:

4. Հայաստանի Հանրապետության կրթության և գիտության նախարարին Հայաստանի Հանրապետության Կոտայքի մարզպետի հետ համատեղ ` սույն որոշումն ուժի մեջ մտնելուց հետո երկամսյա ժամկետում ապահովել գույքի հանձնման-ընդունման աշխատանքների կատարումը, ինչպես նաև հաստատել նշված գույքի կազմը և հանձնման – ընդունման ակտը:

5. Հայաստանի Հանրապետության Կոտայքի մարզպետին՝ սույն որոշումն ուժի մեջ մտնելուց հետո երկամսյա ժամկետում ապահովել՝  **«**Աբովյանի Արթուր Վանոյանի անվան թիվ 6 հիմնական դպրոց**»** պետական ոչ առևտրային կազմակերպության կանո­նա­դրու­թյան հաստատումը:

6. Սահմանել, որ  **«**Աբովյանի Արթուր Վանոյանի անվան թիվ 6 հիմնական դպրոց**» պետական ոչ առևտրային կազմակերպության կանոնադրության մեջ համապատասխան փոփոխություն կատարման ու պետական գրանցման հետ կապված ծախսերը ենթակա են իրականացման «**Աբովյանի Արթուր Վանոյանի անվան թիվ 6 ավագ դպրոց**» պետական ոչ առևտրային կազմակերպության հաշվին:**

7. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: